Saskaņoju:

Daugavpils valstspilsētas pašvaldības

iestādes “Sociālais dienests” vadītāja

*(paraksts)* M.Gerasimova

Daugavpilī, 2024.gada 22.jūlijā

ZIŅOJUMS Nr. 2.-4.1/20

# Daugavpils valstspilsētas pašvaldības iestāde “Sociālais dienests”

# uzaicina potenciālos pretendentus piedalīties zemsliekšņa iepirkumā par līguma piešķiršanas tiesībām

**“Veļas dezinfekcijas skapja piegāde Daugavpils valstspilsētas pašvaldības iestādes „Sociālais dienests” Daugavpils sociālās aprūpes centram”, ID Nr. DPPISD 2024/20**

## **Pasūtītājs:**

|  |  |  |
| --- | --- | --- |
| **Pasūtītāja nosaukums** | Daugavpils valstspilsētas pašvaldības iestāde “Sociālais dienests” | |
| Adrese | Vienības iela 8, Daugavpils, LV-5401 | |
| Reģ.nr. | **90001998587** | |
| Kontaktpersona | Juridiskā sektora juriste Kristīne Cimoška, tālrunis +371 65440917;  e-pasts: kristine.cimoska@socd.lv | |
| **Darba laiks** | Pirmdiena | No 08.00 līdz 12.00 un no 13.00 līdz 18.00 |
| Otrdiena, Trešdiena,  Ceturtdiena | No 08.00 līdz 12.00 un no 13.00 līdz 17.00 |
| Piektdiena | No 08.00 līdz 12.00 un no 13.00 līdz 16.00 |

1. **Zemsliekšņa iepirkuma mērķis** – noteikt preces piegādātāju, kurš nodrošinās veļas dezinfekcijas skapja piegādi Daugavpils valstspilsētas pašvaldības iestādei “Sociālais dienests” Daugavpils sociālās aprūpes centram atbilstoši iepirkuma ziņojuma tehniskās specifikācijas prasībām.
2. **Paredzamā līgumcena: 5000,00 EUR bez PVN.**
3. **Zemsliekšņa iepirkuma** **nepieciešamības apzināšanas datums:** 01.07.2024.
4. **Līguma izpildes termiņš:** 30 (trīsdesmit) dienu laikā no līguma noslēgšanas dienas.
5. **Nosacījumi pretendenta dalībai zemsliekšņa iepirkumā:** 
   1. pretendents ir reģistrēts Latvijas Republikas Komercreģistrā vai līdzvērtīgā reģistrā ārvalstīs atbilstoši pretendenta reģistrācijas vai pastāvīgās dzīvesvietas valsts normatīvo aktu prasībām un ir tiesīgs piegādāt Pasūtītājam nepieciešamo preci Latvijas Republikā;
6. **Pasūtītājs izslēdz pretendentu no dalības zemsliekšņa iepirkumā jebkurā no šādiem gadījumiem:**
   1. pasludināts pretendenta maksātnespējas process, apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;
   2. ir konstatēts, ka pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, Latvijā saskaņā ar likumu “Par nodokļiem un nodevām” vai valstī, kurā tas reģistrēts vai kurā atrodas tā pastāvīgā dzīvesvieta, saskaņā ar attiecīgās ārvalsts normatīvajiem aktiem ir neizpildītas saistības nodokļu (tai skaitā valsts sociālās apdrošināšanas) jomā;
   3. ir konstatēts, ka pretendentam ir noteiktas nacionālās vai starptautiskās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas (NATO) dalībvalsts noteiktās sankcijas, kuras ietekmē līguma izpildi.
   4. pretendents ir sniedzis nepatiesu informāciju vai vispār nav sniedzis pieprasīto informāciju;
   5. pretendents nav iesniedzis šī ziņojuma 8. punktā pieprasītos dokumentus;
   6. pretendenta piedāvājums neatbilst tehniskās specifikācijas un šajā ziņojumā minētajām prasībām;
7. **Pretendentu iesniedzamie dokumenti dalībai zemsliekšņa iepirkumā:**
   1. pretendenta **pieteikums** dalībai zemsliekšņa iepirkumā, kas sagatavots atbilstoši 2.pielikumā norādītajai formai (*oriģināls*);
   2. pretendenta **tehniskais un** **finanšu piedāvājums**, kas sagatavots atbilstoši 3.pielikumā un 4.pielikumā norādītajai formai, atbilstoši iepirkuma daļai (*oriģināls*);
   3. **pilnvaras oriģināla vai apliecinātas kopijas eksemplārs** – ja ziņojuma 9.punktā norādītos dokumentus paraksta pilnvarotā persona, kā arī, ja līgumu parakstīs cita persona, jāpievieno attiecīgs šīs personas pilnvarojums.
8. Zemsliekšņa iepirkumu komisija, ir tiesīga lūgt pretendentu precizēt vai izskaidrot pretendenta iesniegtos dokumentus dalībai iepirkumā ar nosacījumu, ka komisijas pieprasītie precizējumi vai izskaidrojumi nepapildina un negroza piedāvājumu.
9. **Piedāvājuma izvēles kritērijs:** piedāvājums ar viszemāko cenu, kas atbilst ziņojumā norādītajām prasībām.
10. **Informācija par rezultātiem:** tiks ievietota Daugavpils valstspilsētas pašvaldības iestādes “Sociālais dienests” mājaslapā [www.socd.lv](http://www.socd.lv) un Daugavpils valstspilsētas pašvaldības mājaslapā www.daugavpils.lv.
11. **Piedāvājums iesniedzams:** līdz 2024.gada 26.jūlijam, plkst.13:00:
    1. Daugavpils valstspilsētas pašvaldības iestādē “Sociālais dienests”, **Vienības ielā 8**, Daugavpilī, LV-5401, **ievietojot piedāvājumu pastkastītē** pie ieejas durvīm. Piedāvājumam jābūt slēgtā aploksnē ar norādi: “Veļas dezinfekcijas skapja piegāde Daugavpils valstspilsētas pašvaldības iestādes „Sociālais dienests” Daugavpils sociālās aprūpes centram”, ID Nr. DPPISD 2024/20 un pretendenta rekvizītiem.
    2. atsūtot **ar paroli aizsargātu** un ar drošu elektronisko parakstu parakstītu failu – piedāvājumu uz e-pastu: [socd@socd.lv](mailto:socd@socd.lv). Šajā gadījumā pretendents nosūta paroli no faila 2024.gada 26.jūlijā no plkst. 13:00 līdz plkst. 13:30 (uz e-pastu: [kristine.cimoska@socd.lv](mailto:kristine.cimoska@socd.lv)).

Pielikumā:

1. Tehniskā specifikācija;

2. Pieteikuma par piedalīšanos zemsliekšņa iepirkumā veidlapa;

3. Tehniskā un finanšu piedāvājuma veidlapa;

5. Līguma projekts.

Ziņojums sagatavots 22.07.2024.

Komisijas priekšsēdētāja R.Vavilova

Komisijas priekšsēdētājas vietnieks V.Loginovs

Komisijas locekļi: M.Liniņa

K.Cimoška

1.pielikums

**TEHNISKĀ SPECIFIKĀCIJA zemsliekšņa iepirkumā**

**“Veļas dezinfekcijas skapja piegāde Daugavpils valstspilsētas pašvaldības iestādes „Sociālais dienests” Daugavpils sociālās aprūpes centram”, ID Nr. DPPISD 2024/20**

1. Pretendentam jānodrošina jauna, lietošanai droša, iepakota oriģinālajā preču ražotāja iepakojumā veļas dezinfekcijas skapja (turpmāk – Prece) piegāde Daugavpils valstspilsētas pašvaldības iestādes “Sociālais dienests” Daugavpils sociālās aprūpes (turpmāk – Pasūtītājs) telpās atbilstoši šajā tehniskajā specifikācijā norādītajām prasībām.
2. **Pretendentam finanšu piedāvājuma cenā jāiekļauj preces piegādes, uzstādīšanas un piegādes izmaksas. Pretendentam jāveic Pasūtītāju darbinieku īsa apmācība Preces pareizai lietošanai.**
3. Preces piegādes adrese: **18.novembra ielā 354A, Daugavpilī, LV-5413.**
4. Piegādātājam kopā ar piedāvājumu jāiesniedz piedāvātās preces ilustratīvs piemērs.
5. Tehniskajā specifikācijā redzamajam attēlam ir ilustratīva nozīme, noteicošais ir tehniskais apraksts.
6. Piegādātājs preces piegādi veic ar savu darbaspēku, inventāru, transportu un tehnisko nodrošinājumu.
7. Precei, visām tās sastāvdaļām un komplektācijai ir jābūt nelietotām, tajās nedrīkst būt lietotas vai atjaunotas komponentes.
8. Piegādātājam jāgarantē Preces kvalitāte – ne mazāk kā 12 (divpadsmit) mēneši.
9. Preces tehniskais apraksts:

| **Preces nosaukums** | **Preces apraksts** | **Mērv.** | **Skaits** |
| --- | --- | --- | --- |
| **Veļas dezinfekcijas skapis** | 1. Skapis paredzēts veļas un apģērba žāvēšanai un dezinfekcijai (pret baktērijām, vīrusiem, pelējumu, sēnītēm un to sporām, ērcēm un kukaiņiem); 2. Materiāls: cinkots tērauds, krāsots. 3. Skapja izmēri:  **1000** x  **600**  x  **1825** mm (+/-50 mm); 4. Sildīšanas jauda: vismaz **2** kW; 5. Ventilatora jauda:  vismaz **240** ³m/h; 6. Sildīšanas temperatūra: līdz + **50** º; 7. Spriegums: 230V / 50Hz; 8. Pagarināma kabeļa garums: vismaz **2,3** m; 9. Dezinfekcija tiek veikta ar iebūvētu ozona ģeneratoru; 10. Ir iespēja skapī uzstādīt papildus UV lampas; 11. Skapis aprīkots ar elektronisku kontrolieri ar iespēju regulēt žāvēšanas laiku un temperatūru, un mitruma mērītāju. Integrēta aizsardzība pret pārkaršanu un ugunsgrēku. 12. Skapim ir regulējama augstuma kājas, durvju slēdzene. 13. Garderobes iekšpusē ir stienis pakaramiem. 14. Ik pēc 100 mm skapī var uzstādīt līdz 15 plauktiem. 15. Skapis ir komplektā ar 4 izņemamiem plauktiem. | gab. | 1 |

Sagatavoja:

Daugavpils valstspilsētas pašvaldības iestādes

“Sociālais dienests”

Daugavpils sociālās aprūpes centra

Saimniecības sektora vadītāja p.i. A.Žavoronkovs

2.pielikums

**PIETEIKUMS PAR PIEDALĪŠANOS zemsliekšņa iepirkumā**

**“Veļas dezinfekcijas skapja piegāde Daugavpils valstspilsētas pašvaldības iestādes „Sociālais dienests” Daugavpils sociālās aprūpes centram”, ID Nr. DPPISD 2024/20**

|  |  |
| --- | --- |
| **Pretendents** |  |
| **Reģistrācijas nr.** |  |
| **Adrese** |  |
| **Kontaktpersona** |  |
| **Kontaktpersonas tālr. un e-pasts** |  |
| **Bankas nosaukums** |  |
| **Bankas kods** |  |
| **Norēķinu konts** |  |

1. Piesakās piedalīties zemsliekšņa iepirkumā “Veļas dezinfekcijas skapja piegāde Daugavpils valstspilsētas pašvaldības iestādes „Sociālais dienests” Daugavpils sociālās aprūpes centram”, ID Nr. DPPISD 2024/20.
2. Apņemas (ja Pasūtītājs izvēlēsies šo piedāvājumu) slēgt līgumu un izpildīt visus līguma nosacījumus (4.pielikums);
3. Apliecina, ka:
   1. ir iesniedzis tikai patiesu informāciju;
   2. piekrīt piedāvājuma kopējās cenas publicēšanai Daugavpils valstspilsētas pašvaldības iestādes “Sociālais dienests” mājas lapā ([www.socd.lv](http://www.socd.lv/)) un Daugavpils valstspilsetas pašvaldības mājaslapā (www.daugavpils.lv);
   3. garantē sniegt pakalpojumu atbilstoši tehniskajā specifikācijā noteiktajām prasībām un ievērojot spēkā esošos normatīvos aktus;
   4. nekādā veidā nav ieinteresēts nevienā citā piedāvājumā, kas iesniegts šajā zemsliekšņa iepirkumā;
   5. nav tādu apstākļu, kuri liegtu piedalīties zemsliekšņa iepirkumā un izpildīt tehniskajā specifikācijā norādītās prasības;
   6. nodrošinās konfidencialitāti un neizpaudīs informāciju, kas var tikt iegūta līguma izpildes laikā par Daugavpils valstspilsētas pašvaldības iestādes “Sociālais dienests” darbību un izdotajiem dokumentiem;
   7. ir informēts par personas datu apstrādi piedāvājuma izskatīšanas procesā (nolūks: piedāvājuma izvērtēšana un pretendentu atlase līguma noslēgšanai zemsliekšņa iepirkuma “Veļas dezinfekcijas skapja piegāde Daugavpils valstspilsētas pašvaldības iestādes „Sociālais dienests” Daugavpils sociālās aprūpes centram”, ID Nr. DPPISD 2024/20, ietvaros (tiesiskais pamats: Daugavpils valstspilsētas pašvaldības iestādes “Sociālais dienests” leģitīmās intereses).
4. Apstiprina, ka iesniegtais finanšu piedāvājums ir galīgs un netiks mainīts un tas ir spēkā **30** (trīsdesmit) dienas no datuma, kas ir noteikts kā zemsliekšņa iepirkuma piedāvājumu iesniegšanas pēdējais termiņš.

|  |  |
| --- | --- |
| **Vārds, uzvārds\*** |  |
| **Amats** |  |
| **Paraksts** |  |
| **Drošais elektroniskais paraksts** | *ir/nav* |
| **Datums** |  |
| **Zīmogs** |  |

\* Pretendenta vai tā pilnvarotās personas vārds, uzvārds

3.pielikums

**TEHNISKAIS UN FINANŠU PIEDĀVĀJUMS iepirkumā**

**“Veļas dezinfekcijas skapja piegāde Daugavpils valstspilsētas pašvaldības iestādes „Sociālais dienests”**

**Daugavpils sociālās aprūpes centram”, ID Nr. DPPISD 2024/20**

(*Pretendenta nosaukums*), vienotais reģistrācijas Nr.(*reģistrācijas numurs*), (*juridiskā adrese*), piedāvā piegādāt veļas mazgāšanas līdzekļus Daugavpils valstspilsētas pašvaldības iestādei „Sociālais dienests” atbilstoši tehniskās specifikācijas prasībām par šādu cenu:

|  |  |  |  |  |  |
| --- | --- | --- | --- | --- | --- |
| **Preces nosaukums** | **Tehniskās specifikācijas prasības** | **Pretendenta piedāvājums**  *(visu nepieciešamo informāciju par preci, tās atbilstības katrai tehniskās specifikācijas prasībai izvērtēšanai)* | **Mērvienība** | **Daudzums** | **Cena EUR bez PVN** |
| Veļas dezinfekcijas  skapis | 1. Skapis paredzēts veļas un apģērba žāvēšanai un dezinfekcijai (pret baktērijām, vīrusiem, pelējumu, sēnītēm un to sporām, ērcēm un kukaiņiem); 2. Materiāls: cinkots tērauds, krāsots. 3. Skapja izmēri:  **1000** x  **600**  x  **1825** mm (+/-50 mm); 4. Sildīšanas jauda: vismaz **2** kW; 5. Ventilatora jauda:  vismaz **240** ³m/h; 6. Sildīšanas temperatūra: līdz + **50** º; 7. Spriegums: 230V / 50Hz; 8. Pagarināma kabeļa garums: vismaz **2,3** m; 9. Dezinfekcija tiek veikta ar iebūvētu ozona ģeneratoru; 10. Ir iespēja skapī uzstādīt papildus UV lampas; 11. Skapis aprīkots ar elektronisku kontrolieri ar iespēju regulēt žāvēšanas laiku un temperatūru, un mitruma mērītāju. Integrēta aizsardzība pret pārkaršanu un ugunsgrēku. 12. Skapim ir regulējama augstuma kājas, durvju slēdzene. 13. Garderobes iekšpusē ir stienis pakaramiem. 14. Ik pēc 100 mm skapī var uzstādīt līdz 15 plauktiem. 15. Skapis ir komplektā ar 5 plauktiem. 16. Preces garantija: ne mazāk kā 12 mēneši. |  | gab. | 1 |  |

**Preces cenā iekļauti Preces piegādes, uzstādīšanas un pieslēgšanas izdevumi, kā arī izdevumi Pasūtītāja darbinieku īsai apmācībai pareizai preces lietošanai.**

Ar šo mēs apstiprinām, ka mūsu piedāvājums ir spēkā **30** (trīsdesmit) dienas no datuma, kas ir noteikts kā aptaujas procedūras piedāvājumu iesniegšanas pēdējais termiņš. Apstiprinām, ka finanšu piedāvājums ir galīgs un netiks mainīts.

*\*Paraksta pretendenta persona ar pārstāvības tiesībām vai pretendenta pilnvarotā persona*

# Vārds, uzvārds, amats

Paraksts

Datums

4.pielikums

**LĪGUMA PROJEKTS**

**par veļas dezinfekcijas skapja piegādi**

*(projekts)*

Daugavpilī, 2024. gada \_\_.\_\_\_\_\_\_

**Daugavpils valstspilsētas pašvaldības iestāde “Sociālais dienests”**, reģ. Nr. 90001998587, juridiskā adrese: Vienības iela 8, Daugavpils, LV-5401, vadītājas Marinas Gerasimovas personā, kura rīkojas pamatojoties uz nolikumu (turpmāk tekstā – Pasūtītājs), no vienas puses, un

, reģ. Nr. , juridiskā adrese: \_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_\_\_ personā, kas rīkojas pamatojoties uz \_\_\_\_\_\_\_\_\_\_\_\_\_\_\_\_, (turpmāk tekstā – Piegādātājs), no otras puses, abas kopā sauktas “Puses” un katra atsevišķi saukta “Puse”,

pamatojoties uz \_\_\_\_\_\_\_\_\_\_\_\_\_\_\_\_\_\_\_\_ piedāvājumu zemsliekšņa iepirkuma par līguma piešķiršanas tiesībām “Veļas dezinfekcijas skapja piegāde Daugavpils valstspilsētas pašvaldības iestādes „Sociālais dienests” Daugavpils sociālās aprūpes centram”, ID Nr. DPPISD 2024/20, (turpmāk – Iepirkums) un iepirkuma rezultātiem noslēdza savā starpā šāda satura līgumu (turpmāk – Līgums):

**1. LĪGUMA PRIEKŠMETS**

1.1. Pasūtītājs pasūta un Piegādātājs, ievērojot Līguma un tā pielikumu noteikumus, apņemas piegādāt Pasūtītājam jaunu, nelietotu, lietotāja veselībai un apkārtējai videi drošu **veļas dezinfekcijas skapi** (turpmāk – Prece) oriģinālā ražotāja iepakojumā, saskaņā ar tehnisko specifikāciju (1. pielikums) un tehnisko un finanšu piedāvājumu” (2. pielikums).

1.2. Piegādātājs piegādā Preces Pasūtītājam 30 (trīsdesmit) dienu laikā no Līguma parakstīšanas dienas.

1.3. Preces piegādes adrese: 18.novembra iela 354A, Daugavpils, LV-5413.

**2. LĪGUMA SUMMA UN NORĒĶINU KĀRTĪBA**

2.1. Kopējā Līguma summa ir EUR \_\_\_\_\_\_\_\_ (*vārdos*) bez pievienotās vērtības nodokļa 21% (turpmāk – PVN). PVN tiek piemērots saskaņā ar Latvijas Republikā spēkā esošo normatīvo aktu prasībām.

2.2. Preces izcenojums ir norādīts tehniskajā un finanšu piedāvājumā (2. pielikums) un Līguma darbības laikā tas nevar tikt mainīts.

2.3. Līgumcenā ir ietvertas visas izmaksas, kas saistītas ar pilnīgu un kvalitatīvu Līguma izpildi, tajā skaitā izmaksas, kas saistītas ar darba apmaksu, Preces piegādi, nodokļiem un nodevām, kā arī ir ņemti vērā visi iespējamie riski, tai skaitā iespējamie sadārdzinājumi un citas izmaksas.

2.4. Pasūtītājs apmaksā Piegādātājam 2.1. punktā norādīto Līguma summu 10 (desmit) darba dienu laikā pēc Preces nodošanas – pieņemšanas akta (3. pielikums) abpusējas parakstīšanas un rēķina - pavadzīmes saņemšanas dienas.

2.6. Norēķini tiek veikti bezskaidrā naudā uz Līgumā norādīto Piegādātāja bankas norēķinu kontu. Par pilna norēķina dienu tiek uzskatīta diena, kurā Pasūtītājs un Piegādātājs izpildījuši visas savstarpējās saistības, ko uzliek šis Līgums.

2.7. Rēķiniem - pavadzīmēm jābūt noformētām atbilstoši tiesību normatīvo aktu prasībām, t.sk., adresētām Daugavpils valstspilsētas pašvaldībai. Gadījumā, ja rēķins – pavadzīme nav noformēta atbilstoši tiesību normatīvo aktu prasībām vai nav adresēta īstajam adresātam, Piegādātāja pienākums ir anulēt iepriekš izrakstīto rēķinu un izrakstīt un nosūtīt Pasūtītājam jaunu. Šajā gadījumā samaksas termiņš tiek skaitīts no brīža, kad Pasūtītājs saņēmis atbilstoši Līguma noteikumiem noformētu rēķinu.

**3. LĪGUMA DARBĪBAS TERMIŅŠ, TĀ IZBEIGŠANAS UN GROZĪŠANAS KĀRTĪBA**

3.1. Līgums stājas spēkā tā abpusējas parakstīšanas brīdī un ir spēkā līdz pilnīgai Pušu saistību izpildei.

3.2. Pusēm ir tiesības izbeigt Līguma darbību savstarpēji rakstveidā vienojoties.

3.3. Gadījumā, ja kāda no Pusēm nepilda Līgumā noteiktās saistības un konstatētās neatbilstības nav novērstas Līgumā vai puses rakstveida pretenzijā noteiktā termiņā, otrai Pusei ir tiesības vienpusēji izbeigt Līgumu, rakstiski brīdinot par to otru pusi 2 (divas) darba dienas iepriekš, šajā gadījuma neatlīdzinot otrai Pusei nekādus zaudējumus.

3.4. Pasūtītājam ir tiesības nekavējoties vienpusēji izbeigt Līgumu, neatlīdzinot Piegādātājam ar Līguma izpildi saistītos radītos zaudējumus, ja:

3.4.1. Piegādātājs nepiegādā Preces Līguma noteiktajā termiņā;

3.4.2. Pasūtītājam vairs nav pieejami budžeta finanšu līdzekļi Preces iegādei.

3.5. Puses ir tiesīgas rakstveidā vienoties par ilgāku Preces piegādes termiņu, ja Līguma izpildes gaitā rodas šāda nepieciešamība.

**4. PRECES PIEŅEMŠANAS - NODOŠANAS KĀRTĪBA**

4.1. Piegādātājs par saviem līdzekļiem piegādā Preci uz tehniskajā specifikācijā norādīto Preces piegādes adresi kopā ar lietošanas instrukciju (Preces glabāšanas un lietošanas prasības), šī Līguma 2.pielikumā noteiktajā komplektācijā.

4.2. Piegādātājs nodrošina piegādātās preces uzstādīšanu, pieslēgšanu elektrotīklam, kā arī nodrošina Pasūtītāja darbinieku īsu apmācību pareizai preces lietošanai.

4.3. Pirms Preces piegādes Piegādātājs ar Pasūtītāja par Līguma izpildi atbildīgo personu pa tālruni vai e-pastu iepriekš saskaņo Preces piegādes laiku.

4.4. Piegādātājs nodrošina un veic piegādāto Preces izkraušanas darbus Preces piegādes vietā Pasūtītāja pārstāvja (par Līguma izpildi atbildīgās personas) norādītajās telpās.

4.5. Preces tiek uzskatītas par piegādātām Pasūtītājam ar brīdi, kad Pušu pilnvarotās personas ir parakstījušas Preces pieņemšanas - nodošanas aktu (3. pielikums) un rēķinu - pavadzīmi.

4.6. Ja Pasūtītājs Preces pieņemšanas brīdī konstatē neatbilstību Līguma 1.pielikumam un/vai Pasūtītājam ir pretenzijas par Preces kvalitāti, tad Pasūtītājs 3 (trīs) darba dienu laikā sastāda un paraksta pretenzijas aktu un iesniedz to Piegādātājam. Pretenziju akts kļūst par Līguma neatņemamu sastāvdaļu. Piegādātājs 10 (desmit) darba dienu laikā no pretenzijas akta saņemšanas brīža uz sava rēķina novērš aktā norādītos trūkumus un nepilnības un atkārtoti iesniedz Pasūtītājam pieņemšanas – nodošanas aktu un pavadzīmi.

4.7. Ja Piegādātājs objektīvu (pierādāmu) apstākļu dēļ (pārtraukta Preces ražošana u.tml.) nevar piegādāt kādu no Līguma pielikumā norādītām Precēm, Piegādātājs, nosūtot Pasūtītājam motivētu vēstuli un saņemot Pasūtītāja rakstveida piekrišanu, var piedāvāt Pasūtītājam ekvivalentas preces piegādi ar tādu pašu vai labāku raksturojumu un tehniskajiem parametriem, nepārsniedzot Līguma pielikumā norādīto Preces cenu.

**5. PUŠU SAISTĪBAS**

5.1. Pasūtītājs apņemas:

5.1.1. samaksāt Piegādātājam par piegādātām Precēm atbilstoši Līgumā norādītajai summai un noteiktajiem termiņiem.

5.1.2. pēc Preces piegādes un pirms pavadzīmes un Preces pieņemšanas - nodošanas akta parakstīšanas veikt to pārbaudi. Neatbilstības vai defektu gadījumā sastādīt rakstisku pretenzijas aktu par konstatētajiem trūkumiem un defektiem.

5.2. Piegādātājs apņemas:

5.2.1 veikt savlaicīgu Preces piegādi ar savu transportu saskaņā ar Līguma noteikumiem.

5.2.2. veikt nepieciešamo Preces pielietošanas apmācības Pasūtītāja speciālistiem.

5.2.3. nodrošināt savlaicīgu un kvalitatīvu bezmaksas garantijas servisu visām precēm tās ekspluatācijas vietā.

5.2.4. veikt Preces nomaiņu pret citām atbilstoši Līguma 1. pielikumā noteiktajai specifikācijai un komplektācijai, ja Pasūtītāja veiktās Preces pārbaudes laikā ir konstatēti defekti vai neatbilstība Līguma 1. pielikumā noteiktajai specifikācijai un komplektācijai.

**6. PUŠU ATBILDĪBA**

6.1. Par Līguma noteikumu neizpildi vai nepienācīgu izpildi Puses ir atbildīgas šajā Līgumā un Latvijas Republikā spēkā esošajos normatīvajos aktos noteiktajā kārtībā.

6.2. Pasūtītāja atbildība:

6.2.1. Pasūtītājs uzņemas atbildību par Preces saglabāšanu no tās saņemšanas brīža līdz brīdim, kad Pasūtītājs pilnībā par to norēķinājies ar Piegādātāju.

6.2.2. Ja Pasūtītājs nesamaksā Piegādātājam Līguma 2.4. punktā paredzētajā termiņā, tas maksā līgumsodu 0,5 % (piecas desmitdaļas procenta) apmērā no kopējās Līguma summas par katru nokavēto maksājuma dienu, bet ne vairāk kā 10 % no kopējās Līguma summas.

6.3. Piegādātāja atbildība:

6.3.1. ja Piegādātājs nav ievērojis šī Līguma 1.2.apakšpunktā minēto Preces piegādes termiņu, Piegādātājs maksā Pasūtītājam līgumsodu 0,5 % (piecas desmitdaļas procenta) no Preces vērtības par katru nokavēto dienu, bet ne vairāk kā 10 % no kopējās Līguma summas.

6.4. Līgumsoda samaksa neatbrīvo Puses no Līguma saistību izpildes.

**7. GARANTIJA**

7.1. Piegādātājs nodrošina, ka piegādātās Prece ir jauna, nelietota, atbilstošā ražotāja komplektācijā, lietotāja veselībai un apkārtējai videi droša.

7.2. Piegādātājs garantē Preces kvalitātes un marķējuma atbilstību Preces ražotāja noteiktajiem standartiem un tehniskajiem rādītājiem attiecīgajam Preces veidam, kā arī normatīvajiem aktiem un Līguma noteikumiem, kā arī garantē, ka piegādājamās Preces ir bez defektiem.

7.3. Preču garantijas laiks ir \_\_\_\_\_\_\_\_\_\_\_\_\_ mēneši no pieņemšanas – nodošanas akta par Preces piegādi Pasūtītājam izrakstīšanas datuma. Garantija tiek attiecināta kā uz Precēm kopumā tā arī uz visām tā komponentēm.

7.4. Ja Preces garantijas laikā atklājas Preces trūkumi un/vai neatbilstības, kas nav radušies Preces nepareizas uzglabāšanas un/vai lietošanas rezultātā, Pasūtītāja pilnvarotā persona sastāda pretenziju, kuru nosūta Piegādātājam. Piegādātājs par saviem līdzekļiem 20 (divdesmit) darba dienu laikā no Pasūtītāja pilnvarotās personas pretenzijas nosūtīšanas dienas bezmaksas novērš piegādātās Preces trūkumus un/vai neatbilstības, nepieciešamības gadījumā 20 (divdesmit) darba dienu laikā, apmainot to pret bezmaksas jaunu, Līguma, tā pielikuma un Pasūtītāja prasībām atbilstošu Preci.

7.5. Neskatoties uz Līguma izbeigšanu, Piegādātājs nodrošina Līgumā norādīto Preces garantijas nosacījumu savlaicīgu un kvalitatīvu izpildi.

**8. NEPĀRVARAMA VARA**

8.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Līdzēju tiesības un ietekmē uzņemtās saistības, pieņemšana un stāšanās spēkā.

8.2. Puses, kas atsaucas uz nepārvaramas varas vai ārkārtēja rakstura apstākļu darbību, triju kalendāro dienu laikā, no to iestāšanās dienas, par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija, un, kura satur ārkārtējo apstākļu darbības apstiprinājumu un to raksturojumu.

8.3. Ja minēto apstākļu (Līguma 8.1. punkts) dēļ Līgums nedarbojas ilgāk par 30 (trīsdesmit) dienām, katrai Pusei ir tiesības atteikties no Līguma izpildes, par to rakstveidā brīdinot otru Pusi vismaz 10 (desmit) dienas iepriekš. Šajā gadījumā neviena Līguma Puse nevar prasīt atlīdzināt zaudējumus, kas radušies šī Līguma izbeigšanas rezultātā.

**9. DOMSTARPĪBAS UN STRĪDI**

9.1. Ja viena Puse ir pārkāpusi kādu no Līguma noteikumiem, otrai Pusei ir tiesības pieteikt rakstveida pretenziju, kurā norādīts pārkāpuma raksturs un Līguma punkts, kuru Puse uzskata par pārkāptu. Pretenzijā tiek norādīts pārkāpuma novēršanas termiņš, kuru otrai Pusei ir jāievēro.

9.2. Puses apņemas visus strīdus un domstarpības, kas var rasties sakarā ar Līgumu, risināt pārrunās, ja vienošanos nav bijis iespējams panākt 30 (trīsdesmit) kalendāro dienu laikā, tad minētā strīda izskatīšana var notikt Latvijas Republikas tiesā normatīvajos aktos paredzētajā kārtībā.

**10. NOBEIGUMA NOTEIKUMI**

10.1. Ja kāds no šī Līguma noteikumiem zaudē juridisko spēku, tad pārējie Līguma punkti paliek spēkā.

10.2. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta vai likvidēta, Līgums paliek spēkā un tā noteikumi ir saistoši Pušu tiesību pārņēmējam. Piegādātājs brīdina Pasūtītāju par šādu apstākļu iestāšanos vienu mēnesi iepriekš.

10.3. Līgumu var papildināt, grozīt vai izbeigt, Līdzējiem savstarpēji vienojoties. Jebkuras līguma izmaiņas vai papildinājumi tiek noformēti rakstveidā un kļūst par šī līguma neatņemamām sastāvdaļām.

104. Neviena no Pusēm nedrīkst nodot savas tiesības, kas saistītas ar Līgumu un izriet no tā, trešajai personai bez otras Puses rakstiskas piekrišanas.

10.5. Pušu atbildīgās personas par Līguma izpildi:

10.5.1. no Pasūtītāja puses: , tālr. ,

e-pasta adrese: ;

10.5.2. no Piegādātāja puses: , tālr. ,

e-pasta adrese: ;

10.6. Puses apņemas neizpaust trešajām personām konfidenciāla rakstura informāciju, kas, izpildot šī Līguma noteikumus, ir nonākusi viņu rīcībā Šis noteikums neattiecas uz vispārpieejamas informācijas izpaušanu un gadījumiem, kad Pusei normatīvajos aktos uzlikts pienākums sniegt pieprasīto informāciju. Noteikums ir saistošs Pusēm arī pēc Līguma saistību pilnīgas izpildes.

10.7. Puses apstrādā otras Puses darbinieku personu personas datus, kas Pusei kļuvuši zināmi Līguma noslēgšanas un izpildes procesā, tikai Līguma 1.1. punktā paredzētajam nolūkam un tādā apjomā, kas nepieciešams šī Līguma noteikumu izpildei. Puses īsteno organizatoriskus un tehniskus drošības pasākumus ar mērķi nodrošināt Eiropas Savienības un Latvijas Republikas normatīvajiem aktiem atbilstošu personas datu apstrādi un aizsardzību.

10.8. Šis Līgums ir sastādīts uz \_\_\_\_(*vārdos*) lapām, divos eksemplāros, kuriem ir vienāds juridiskais spēks, viens eksemplārs – Pasūtītājam, otrs – Piegādātājam. Līgumam pievienots 1. pielikums “Tehniskā specifikācija” uz \_\_\_\_ (*vārdos*) lapām, 2. pielikums “Tehniskais un finanšu piedāvājums” uz \_\_\_\_\_ (*vārdos*) lapām, un 3. pielikums “Preces pieņemšanas – nodošanas akts (veidlapa)”, kas ir Līguma neatņemamas sastāvdaļas.

**11. PUŠU REKVIZĪTI UN PARAKSTI**

1. pielikums

2024. gada \_\_\_. \_\_\_\_\_\_\_\_\_

Līgumam Nr. \_\_\_\_\_\_\_\_\_\_

**TEHNISKĀ SPECIFIKĀCIJA**

2. pielikums

2024. gada \_\_\_. \_\_\_\_\_\_\_\_\_

Līgumam Nr. \_\_\_\_\_\_\_\_\_\_

**TEHNISKAIS UN FINANŠU PIEDĀVĀJUMS**

3. pielikums

2024. gada \_\_\_. \_\_\_\_\_\_\_\_\_

Līgumam Nr. \_\_\_\_\_\_\_\_\_\_

**PRECES PIEŅEMŠANAS – NODOŠANAS AKTS**